Document ID: 32011R0360

REGOLAMENT TA’ IMPLIMENTAZZJONI TAL-KUNSILL (UE) Nru 360/2011
tat-12 ta’ April 2011
li jimplimenta l-Artikolu 16(1) u (2) tar-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra r-Regolament tal-Kunsill (UE) Nru 204/2011 tat-2 ta' Marzu 2011 dwar miżuri restrittivi fid-dawl tas-sitwazzjoni fil-Libja (1), u b’mod partikolari l-Artikolu 16(1) u (2) tiegħu,
Billi:
(1)
Fit-2 ta’ Marzu 2011, il-Kunsill adotta r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja.
(2)
Fid-dawl tal-gravità tas-sitwazzjoni fil-Libja, għandhom jiġu inklużi persuni u entitajiet addizzjonali mal-lista ta’ persuni u entitajiet soġġetti għal miżuri restrittivi kif tinsab fl-Anness III tar-Regolament (UE) Nru 204/2011.
(3)
Barra minn hekk, persuna waħda għandha titneħħa mil-lista fl-Anness III, u l-informazzjoni relatata ma’ ċerti persuni u entitajiet fil-listi fl-Annessi II u III ta’ dak ir-Regolament għandha tiġi aġġornata,
ADOTTA DAN IR-REGOLAMENT:
Artikolu 1
L-Annessi II u III tar-Regolament (UE) Nru 204/2011 għandhom jiġu sostitwiti mit-test li jinsab fl-Annessi I u II rispettivament ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil Luxembourg, it-12 ta’ April 2011.

Labels: 18
5
11